google/wiki40b huggingface dataset:
Kviteseid bygdetun

Kviteseid bygdetun er et friluftsmuseum i Kviteseid. Det ble etablert i 1907 og er et av Norges eldste bygdetun. Bygdetunet ligger ved siden av Kviteseid gamle kyrkje og Kviteseid gård. Dette området ovenfor Kviteseidbukti ved Kviteseidvatnet bærer flere tegn på tidlig beboelse og handelsplass med vannveier og dalsøkk som møtes.  Bygdetunet ligger ved krysset mellom riksvei 41 og fylkesvei 304, der bakkene Kviteseidkleivan opp mot Vrådal begynner, og omtrent 7 kilometer fra Kviteseid sentrum.
Selve bygdetunet består av tolv bygninger som er flyttet til bygdetunet fra ulike gårder i distriktet gjennom hele 1900-tallet; den eldste er fra 1500-tallet. I 1979 ble det bygget en utstillings- og informasjonshall kalt Utsondhalli. Denne ble bygget med det formål å ha en egen utstilling for skulpturene til Gunnar Utsond, som ble skjenket til Kviteseid kommune og bygdetunet noen år tidligere. Senere har hallen også blitt brukt til andre årlige gjesteutsillinger. Kviteseid gamle kyrkje er en stenkirke fra rundt år 1260 som ligger på opprinnelig grunn like ved bygdetunet, og er en del av hva bygdetunet viser.
Museet holder åpent alle dager i sommermånedene, og det arrangeres flere arrangement og aktiviteter på bygedetunet gjennom sommeren. Bygdetunet eies i dag av Kviteseid kommune og styres av et eget styre oppnevnt av kommunen. Kviteseid Bygdetun er også en enhet i stiftelsen Vest-Telemark Museum, som står for den daglige driften, administrasjonen og vedlikehold av bygdetunet.
Velamysta

Utseende

Nokså små sommerfugler med avrundede, delvis gjennomsiktige vinger som har en silkeaktig glans , brune kanter og årer.

Levevis

Som de aller fleste Danainae er disse sommerfuglene giftige, og signaliserer dette med et karakteristisk utseende.

Utbredelse

Slekten er utbredt fra Colombia i nord til Bolivia i sør.
A Piece of Lisa

A Piece of Lisa er et musikkalbum fra 2006 med Lisa Stokke og Kringkastingsorkesteret. Dette er hennes første og hittil siste plate som soloartist.
Oldham Athletic AFC

Norske spillere

Gunnar Halle ble solgt til Oldham våren 1991 og er fortsatt klubbens spiller med flest landskamper. Han forlot klubben i 1996 etter 188 ligakamper, 8 kamper i FA-cupen og 16 i ligacupen. Senere kom Tore Pedersen til på utlån fra Brann i sesongen 1993-94 og Ole Bjørn Sundgot på utlån fra Bradford i sesongen 1995-96.

Økonomiske problemer

Etter å ha vært noen måneder under administrasjon i 2004 ble klubben kjøpt av noen forretningsmenn. De dannet et nytt selskap med navnet Oldham Athletic (2004) Association Football Club Ltd..
Absolute Music 23

Absolute Music 23 er det 23. samlealbumet i den norske Absolute Music-serien og ble utgitt i 1998.
MS «MSC Orchestra»

Skipet

«MSC Orchestra» hadde ved levering en lengde på 293,8 meter (964 fot) og en bredde på 32,31 meter (106 fot). Skipet har en dypgående på 7,88 meter (25,9 fot) og en bruttotonnasje på 92 409 BT. Hun har en kapasitet på 2 550 passasjerer og et mannskaps komplement på 987 besetningsmedlemmer.
Skipets fremdrift er drevet av fem Wärtsilä dieselmotorer av typen 16V38B som gir en ytelse på 58 000 kW og en service hastighet på 23 knop (43 Km/t).
Elisabeth Kirchler

Karriere

I 1981 vant Kirchler som 18-åring utforrennet i Aspen (USA) foran tyske Regine Mösenlechner og Cindy Nelson (USA). I desember 1981 falt hun og skadet seg i utforløypa i Saalbach-Hinterglemm (Østerrike), men få uker senere stilte hun til start i VM i Schladming/Haus. Hun ble nummer 8 i storslalåm, og fulgte opp med sjetteplass i utfor.
Sesongen 1982/1983 vant Kirchler verdenscuprenn i både kombinasjon og utfor, og havnet på fjerdeplass i totalsammendraget.
Sesongen 1984/1985 ble også vellykket. Etter aq hun i desember vant utforrennet i Santa Caterina ("prøve-VM"), tok hun få uker senere VM-sølv i storslalåm. Etter et stygt fall i et utforrenn i Canada, måtte hun ta pause resten av sesongen.
Hun la opp i desember 1990.
EM i skyting 2013

Europamesterskapet i baneskyting 2013 (25, 50, 300 m) ble arrangert i Osijek i Kroatia fra 21. juli til 4. august 2013.
Det var 37 nasjoner som deltok med ca. 560 skyttere. Norge deltok med 22 skyttere, 7 i pistol og 15 i rifle.
Det store korslaget

Det store korslaget er en norsk musikalsk talentkonkurranse som gikk på TV 2 fra 2009 til 2012. Konseptet gikk ut på at norske artister stilte som korleder og dirigent for et kor de selv hadde plukket ut fra sin hjemby. Korene ble stemt ut helt til det stod igjen en vinner. Det var seerne som bestemte hvem som gikk videre i konkurransen fra uke til uke. Vinneren fikk 500 000 kroner til et veldedig formål i sin hjemkommune. 
Korslaget ble produsert av Rubicon TV, og Stein Johnsen var produsent.
Norsk Fotografisk Fond

Norsk Fotografisk Fond (NoFoFo), er et disposisjonsfond for vederlag som utbetales på kollektiv basis til kunstnere som bor og virker i Norge og som bruker fotografi og andre kamerabaserte uttrykksformer. Fondets midler forvaltes av et styre på tre personer med to varamedlemmer. Styret velges av generalforsamlingen i Forbundet Frie Fotografer.
NoFoFo bevilger som faste årlige avsetninger driftsstøtte til Fotogalleriet og Forbundet Frie Fotografer. Forøvrig er NoFoFos oppgaver å vurdere og tildele søknader om midler til prosjektstøtte, utstillingsstøtte, produksjon av katalogmateriale og andre relevante saker fra enkeltkunstnere. Det deles også ut stipend ut ifra samme kriterier som nevnt over.
Signy Fardal

Bakgrunn

Signy Fardal begynte i 1981 å studere på Universitetet i Oslo (blant annet sosiologi og massekommunikasjon), men fullførte ikke studiene. 
Fardals første redaktøroppgave var i bladet Ungsosialisten. Deretter har hun arbeidet for Universitas, RadiOrakel, Klassekampen, Arbeiderbladet, Ny Tid, Dagbladet (1984–1986) og Dagens Næringsliv (1986–1998).   
Fardal ble i 2010 tildelt Nynorsk redaktørpris. I begrunnelsen het det at hun «bidreg til å gjera nynorsk til eit mediespråk også på mote og interiørområdet». 
Vinteren 2006 deltok hun i TV 2-programmet Skal vi danse.
No Good Deed

Handling

«Jack Frier» er en politimann som, mens han gjør en venn en tjeneste og leter etter en tenåring som har stukket av, snubler over en bisarr gjeng kriminelle som er i ferd med å gjennomføre et bankran. «Jack» blir tatt som gissel mens de kriminelle bestemmer seg for hva de skal gjøre med ham, og lederens pene kjæreste «Erin» blir etterlatt alene for å passe på «Jack». «Erin», en mester i å manipulere mennene i gjengen, avslører en annen side til Jack, en melankolsk romantiker som kunne ha vært en klassisk cellospiller. Hun syns «Jack»s fangenskap er en uimotståelig «turn-on», og han greier på sin side ikke å finne ut om hun er ekte, eller om hun manipulerer ham også. Før gjengen kommer tilbake blir «Jack» og «Erin»s forhold mer intensivt, og hvem som ender opp med pengene er det ingen som kan gjette.
Vannpolo under Panamerikanske leker 1967

Vannpolo under Panamerikanske leker 1967. Vannpolo var med som en av flere sporter i de femte Panamerikanske leker som ble arrangert i Winnipeg i Canada fra 23. juli til 6. august 1967. Vannpoloturnering ble vunnet av Brasil.
Ksenija Ustalova

Karriere

Som junior vant hun sin første internasjonale medalje under Junior-EM 2007 i Hengelo i Nederland. Her vant hun sølv på 400 meter individuelt og gull på 4 x 400 meter stafett sammen Olga Fomina, Anastasija Ott og Anna Verkhovskaja. 
I 2009 ble det gull både på 400 meter individuelt og på 4 x 400 meter stafett under U23-EM i Kaunas i Litauen. De andre lagvenninnene på stafetten var Anna Sedova, Ksenija Zadorina, Ksenija Vdovina og Ljudmila Motsjalina.
I 2010 vant hun til sammen fire EM-medaljer. I juni var det Lag-EM i Bergen, her ble det nok en gang gull både på 400 meter individuelt og på 4 x 400 meter stafett, sammen Ksenija Zadorina, Natalija Ivanova og Natalija Antjuk. En drøy måned senere var det EM i friidrett i Barcelona, denne gangen fikk hun sølv på 400 meter, 3 hundredeler bak lagvenninnen Tatjana Firova. Russland vant, som i forrige EM, gullet på 4 x 400 meter stafett, foran Tyskland. Denne gangen delte hun gullet med Tatjana Firova, Anastasija Kapatsjinskaja og Antonina Krivosjapka.
Naoto Hori

Karriere

Naoto Hori startet sin profesjonelle karriere i Yokohama Flügels.
Ullerøy

Etymologi

Det norrøne navnet for Ullerøy, Ullarøy, er sammensatt av genitivsformen for den norrøne guden Ullr og «øy», da Ullerøy var en øy før den postglasiale landhevingen.
Mortlake

Historie

Stedet er nevnt som en landsby i Domesday Book (1086). Herregården og sognet var da omtalt som Mortlake, og var eid av erkebiskopen av Canterbury. I 1086 var det erkebiskop Lanfranc. Dets verdi besto av 25 hider, 1 kirke, 2 møller verd £5, et fiskeri, 33 ploger, 20 acre med beiteland, skog verdt 55 griser. Det ga £38 fra 17 hus i London, mindre enn £1 fra hus Southwark, og £1 fra toll ved Putney i året til sine føydale overherre. Herregården tilhørte erkebiskopen av Canterbury inntil Henrik VIIIs tid, da den ble overtatt av kronen.
Opphavet til navnet er usikker. Det er generelt antatt å være avledet fra mortuus lacus, «død innsjø». I Doomsday Book er det omtalt som Mortlage, som på angelsaksisk henviser til tvangslov, men synes ikke å forklare dets etymologi. Da det nevnes at det var et fiskeri her kan Mortlakes stedsnavn muligens være avledet fra angelsaksiske ordene mort, «ung ørret, og lacu, «liten bekk» (som siden har forsvunnet) 
Den mest kjente personen som kom fra Mortlake er John Dee, Elisabeth Is rådgiver. På den lokale kirkegården finner man graven til skuespilleren Richard Burton.
Tenåring

Tenåring betegner alderstrinnene som slutter med «-ten», altså fra tretten til nitten. Ordet er oversatt fra engelsk teenager som betyr det samme. Ordet kom i bruk parallelt med fremveksten av en egen ungdomskultur tidlig i etterkrigstiden.
Læsø kommune

Kommunalbestyrelsen 2018–2021

Kommunalbestyrelsen har ni medlemmer, fire fra Venstre, en fra Socialdemokratiet, to fra Dansk Folkeparti og to fra lokale lister.

Kommunalbestyrelsen 2007–2009

Kommunalbestyrelsen hadde ni medlemmer, tre fra Venstre, to fra Socialdemokratiet, mens to lokale lister har to representanter hver.
My Coloring Book

«My Coloring Book» er en amerikansk sang med melodi av John Kander og tekst av Fred Ebb.

Barbra Streisands versjon

Sangen ble arrangert og dirigert av Bob Mersey. Den ble utgitt som Streisands andre single (Columbia 4-42648) i november 1962. B-siden var «Lover Come Back to Me»
Den ble produsert av Mike Berniker og spilt inn før Streisands første albumsessions. Den ble sendt til radiostasjoner.
Denne versjonen ble gjenutgitt som single i mars 1965 som en del av «Hall of Fame»-serien med «Happy Days Are Here Again» på B-siden. Den var også spilt inn i 1962.
Streisand gjeninnspilte senere sangen. Den ble utgitt på hennes andre album, The Second Barbra Streisand Album.

Sandy Stewarts versjon

Sangen har blitt spilt inn av Sandy Stewart og utgitt på single med «I Heard You Cry Last Night» på B-siden i 1962.

Norsk versjon

Juul Hansen har skrevet en norsk tekst. Den norske tittelen er «Vals Palett».
Armédepartementet

Armédepartementet var tidligere et departement i den norske statsforvaltninga.
Under Christian Frederiks styre i 1814 var forsvarssaker ikke til behandling i statsrådet. Det var for slike saker oppretta et kommisariatskollegium og en kommisariatskommisjon. Etter at unionen med Sverige var inngått, blei det 30. november 1814 vedtatt ei ny departementsorganisering. I denne blei forsvarssaker lagt til 6. departement («Det militaire Departement»). Dette gjaldt krigsadministrasjonen, hæren, marinen og festningsverkene. Dessuten var fyr-, los- og merkevesenet plassert her.
31. mars 1815 blei det oppretta et 7. departement. Hit blei marine og kystadministrasjon overført. Departementet fikk det daglige navn Marinedepartementet, mens 6. departement nå fikk betegnelsen Armédepartementet.
Fra 1. januar 1819 fikk Norge igjen ny departementsordning. Det blei da ikke lenger brukt nummerbetegnelser. Forsvarsstyrkene blei administrert av Departementet for landmilitæretaten og Departementet for sjømilitæretaten, men de gamle kortnavna var fortsatt i bruk. Fra 1. januar 1846 blei de offisielle navna Departementet for armeen og Departementet for marinen.
1. september 1885 blei de to departementa slått sammen til Forsvarsdepartementet.
Olav Oksvik

Bakgrunn

Han var sønn av Bernt Oksvik (gårdbruker) og Ingebjørg Fixdal. Olav Oksvik var gift med Ingeborg Mittet (født 1883). Oksvik hadde folkeskole og et halvt år på fylkesskolen i Ørskog. Han begynte som ung å arbeide som steinarbeider og deltok blant annet i gjennoppbyggingen etter brannen i Ålesund. Han flyttet senere i Molde og etablerte der avisen Romsdølen med seg selv som redaktør. I Ålesund ble han kjent med Johan Falkberget som hadde kommet ditt for å redigere avisen Nybrott (forløper til Sunnmøre Arbeideravis), og de to ble nære venner.

Kilder

Stortinget
Samarbeidsrådet for Sunnhordland

Samarbeidsrådet for Sunnhordland er et regionråd for kommunene Austevoll, Bømlo, Etne, Fitjar, Kvinnherad, Stord, Sveio og Tysnes i Hordaland. I tillegg har Fusa, Haugesund og Vindafjord observatørstatus. Samarbeidsrådet består av kommunenes ordførere og rådmenn.
Shinji Makino

Karriere

Shinji Makino startet sin profesjonelle karriere i Yokohama Marinos i 1995. Han har også spilt for Sagan Tosu.
Oppstadåa

Flom

Det er gjerne to vårflommer – en når lavlandssnøen smelter – og en når vannet kommer fra fjellet, gjerne kalt heggeflommen.
Området rundt elven var sterkt berørt av flommen Vesleofsen i 1995. Hvor høyt vannet sto kan sees avmerket på kirkemuren ved Oppstad kirke, som ligger ved åbakken.

Historie

Åen kalles også Osa. Særlig var dette navnet mye i bruk tidligere. Osa er åens opprinnelige navn, oppkalt etter den eldste boplassen langs åen; Os. Etter at bygden fikk sitt eget kirkesokn med navn Oppstad blei navnet Oppstadåa etterhvert mer vanlig.
Det var tidligere tømmerfløting på Oppstadåa, og noen steder kan man se rester etter der man har veltet tømmeret uti og der det har vært opplagsplasser for tømmeret.
Elven var i gamledager en viktig ferdselsåre mellom Sør- og Nord-Odal, og rutebåtene «Odølingen» og MS «Storsjø» fraktet både folk og varer.

Annet

I en forgrening av Oppstadåa – Vesleåa – ligger en småbåthavn som drives av Sør-Odal båtforening. Elven gir også adkomst til bade- og fiskeplasser.
Kafkastemning

Kafkastemningen eller Kafka-prosess er betegnelser på en umulig kamp mot et ugjennomsiktig byråkratisk system. Navnet stammer fra romanen Prosessen (1925) av den tsjekkiske forfatteren Franz Kafka (1883-1924).
I Kafkas forfatterskap skildres den ytre virkelighet med nøyaktig presisjon, mens den indre virkeligheten, tanker og følelser, er i mindre grad beskrevet, og samtidig virker den ytre virkelighet lik den indre ved at den ikke følger det virkelige livets regler og lovmessighet. Det hele er som en drøm hvor kausaliteten mangler. Fortellingenes personer opplever likevel ikke virkeligheten som en drøm. I Prosessen er den ytre virkeligheten gåtefull og uforklarlig. Hovedpersonen er arrestert, men sluppet fri i påvente av rettslig undersøkelse og dom, men noe anklage er ikke framsatt. Det hele er ukjent og skremmende. Hos Kafka skildres en bestemt livsfølelse om menneskelig fremmedgjøring. På engelsk kalles denne følelsen, Kafka-prosessen, for kafkaesque, forklart som «følelsesløs, forvirrende, ofte truende komplekst».
En «Kafka-prosess» er blitt vanlig litterær beskrivelse på ørkesløs prosess hvor ingenting skjer.
Louis-Alexandre Berthier

Unge år

Alexandre ble født 20. februar 1753 Versailles som sønn av oberstløytnant Jean Baptiste Berthier (1721 – 1804), offiser i ingeniørkorpset (fransk: Corps de genie) og hans første hustru (gift i 1746) Marie Françoise L'Huillier de La Serre. Han var den eldste av fem barn, de tre andre brødrene tjenestegjorde også i den franske arméen og to ble generaler under Napoleonskrigene.
Jakob Sprenger

Jakob Sprenger (født 1435 i Rheinfelden i Sveits, død 6. desember 1495 i Straßburg som i dag er i Frankrike) var en dominikanermunk som er kjent fordi han angivelig skal ha vært med på å  forfatte middelaldertraktaten Heksehammeren. 
Som 17-åring trådte han inn i Dominikanerordenen (forkortet O.P.) i Basel. Fra 1472 til 1488 var han prior ved ordenens konvent i Köln, og i 1480 ble han dekanus for byens teologiske fakultet.

Ikke medforfatter av Heksehammeren

Helt frem til 1990-tallet har han vært antatt å være medforfatter av den beryktede Heksehammeren (fra 1486, offentliggjort 1487, latinsk originaltittel Malleus Maleficarum). Nyere forskning mener at denne traktaten i sin helhet var skrevet av hans meddominikaner Heinrich Institoris (Heinrich Kramer). Han benyttet seg av Sprengers plettfrie omdømme for å oppnå at verket skulle bli tillagt mer vekt. Den innledning som er tilskrevet Sprenger var, ifølge hans sekretær Servatius Vanckel, et rent falsum. 
Både Sprenger og Institoris var inkvisitorer, et verv som på denne tiden ikke var av særlig betydning lenger. Sprenger engasjerte seg riktignok mot magiske forestillinger, men som hekseforfølger opptrådte han overhodet ikke.
Sprenger var grunnlegger av det rosenkransfellesskap som blant sine medlemmer talte blant annet den tysk-romerske keiser Fredrik III og hans sønn Maximilian I.
Olle Thorell

I riksdagen

Thorell ble valgt inn til riksdagen første gangen i 2006. I riksdagen sitter han i utenrikskomiteen, og er vara i miljø- og landbrukskomiteen.
Balzers

Historie og kultur

Historisk består dagens kommune av to forskjellige landsbyer, den faktiske Balzers i øst og Mäls i vest. Denne delingen av kommunen er fremdeles til dels synlig i den lokale landsbykulturen i form av uskyldig lokal konkurranse.
Anne d'Arpajon

Bakgrunn

Anne d'Arpajon var datter av Louis de Sévérac, markgreve d'Arpajon-sur-Cère (1667-1736), som hadde kjøpt markgrevetittelen i 1720 og endret dens navn fra Saint-Germain-lès-Châtres til Saint-Germain-lès-Arpajon, og Anne Charlotte Le Bas de Montargis. Hennes mor var hoffdame til Marie Louise Élisabeth av Orléans. Hun giftet seg med greve Philippe de Noailles, hertug de Mouchy, kaptein ved jaktgarden i Versailles, den 27. november 1741, og fikk en datter og fem sønner med ham.

Hoffdame

Anne d'Arpajon ble første hoffdame og forstander for kronprinsesse Marie Antoinettes hushold da hun ankom Frankrike i år 1770. Hun fikk ansvar for kronprinsessen og hennes hoff, og hadde til oppgave å undervise henne i etikette. Hun ble dårlig likt av Marie Antoinette på grunn av sin strenge innstilling til førsel og livsstil, og fikk derfor økenavnet «Madame Etiquette».

Avskjediget av dronningen

Marie Antoinette avskjediget d'Arpajon etter at hun ble dronning i år 1774, og d'Arpajon ble da medlem av den høyadelige opposisjonen mot dronningen som hadde samlinger hos hos kongens fastre.

Henrettet under den franske revolusjon

Anne d'Arpajon og hennes mann ble henrettet under den franske revolusjon.  Mange av hennes slekt led samme skjebne. Noen dager før, den 22. juli 1794 var enken, svigerdatteren og barnebarnet til Philippes bror Louis, 4. duc de Noailles, blitt giljotinert. Louis' andre barnebarn, Adrienne de Lafayette, hustru til Gilbert du Motier, marquis de Lafayette, ble berget etter at den amerikanske minister til Frankrike, James Monroe, engasjerte seg for henne. 
De og andre adelige som ble halshugd av giljotinen ble begravet Picpus-kirkegården, som også er siste hvilested for markien og markisen de Lafayette.
Glottokronologi

Glottokronologi er en metode som brukes i historisk lingvistikk for å beregne når to eller flere språk skilte seg fra hverandre. Metoden baserer seg på antagelsen om at det grunnleggende vokabularet i et språk endrer seg med en konstant gjennomsnittlig hastighet. Man tar utgangspunkt i et felles protospråk for språka man vil sammenligne, og teller deretter hvor mange ord som har blitt skifta ut i hvert språk. Dette gir et omtrentlig årstall for når disse språka oppsto.
Timrå

Timrå er et tettsted i Västernorrlands län i landskapet Medelpad i Sverige. Det er Timrå kommunes administrasjonssenter. I 2010 hadde tettstedet 10 443 innbyggere.
Norrsundet

Norrsundet er et tettsted i Gävle kommune i Gävleborgs län i landskapet Gästrikland i Sverige. I 2010 hadde tettstedet 968 innbyggere.
NM i ishockey 1992

Grunnspill

Vålerenga         18  15  1   2  101- 36  31
Storhamar         18  11  1   6  101- 57  23
Trondheim         18  10  2   6   83- 71  22
Furuset           18  11  0   7   63- 60  22
Viking            18  10  1   7   85- 82  21
Stjernen          18   8  1   9   74- 57  17
Sparta            18   8  0  10   87- 77  16
Lillehammer       18   7  2   9   73- 89  16
Frisk             18   5  0  13   63-107  10
Hasle/Løren       18   0  2  16   41-135   2
• Frisk og Hasle/Løren måtte spille i 1. divisjon etter jul.
Sambar (rett)

Sambar (kannada: ಹುಳಿ, malayalam: സാംബാറ്, tamil: சாம்பார, telugu: సాంబారు) er en sydindisk linserett. Den benyttes som siderett til ris og til en rekke indiske matretter.
Sambar består for det meste av tomater, linser og krydder (som garam masala). Den er en tynn saus med lav grønnsaksandel – ofte benyttes kun løk i den.
Sweet Protection

Sweet Protection, eller bare Sweet er en norsk sportsutstyrsprodusent som ble etablert i 2000, og har forretningskontor i Trysil. Sweet Protection utvikler og markedsfører produkter hovedsakelig tiltenkt ski/snowboard, fjellsport, padling/rafting og friluftsliv. Selskapet er mest kjent for sine hjelmer og Gore-tex-skalljakker.

Sortiment

Sweets sortiment deles inn i tre hovedkategorier; «Snow», «Whitewater» og «Mountain Bike». Snow-sortimentet inneholder blant annet avanserte skall-jakker og bukser, hjelmer, ryggbeskyttere med mer. Whitewater-sortimentet inneholder i hovedsak hjelmer og bekledning for padling/rafting.
Norgesmesterskapet i skiskyting 2018

Norgesmesterskapet i skiskyting 2018 ble arrangert som to arrangementer. NM i normaldistanse og mix-stafett ble arrangert på Voss fra 8. til 11. mars 2018, og NM sprint, jaktstart, fellesstart og stafett blir arrangert på Lillehammer fra 4. til 8. april.